
ПРОЦЕДУРА
ЗА НАЛАГАНЕ НА САНКЦИИ И МЕРКИ НА УЧЕНИЦИТЕ

1. ЦЕЛ И ОБХВАТ
1.1.Настоящата процедура има за цел да определи реда и отговорностите на
директор, класни ръководители, педагогически съветник, родители и ученици
при налагане на мерки и санкции.
1.2.Процедурата е разработена на основание на чл.199 - чл.207 от ЗПУО и   Правилника за дейността на училището (ПДУ) с цел спазване на законодателството и защита правата на учениците и училището.

2. НАЛАГАНЕ НА САНКЦИИ

2.1. Забележка - за допуснати 5  отсъствия по неуважителни причини от ученика; неизпълнение на задълженията, описани в ПДУ и обиди от всякакъв характер към
съученици. 
· Класният ръководител или друг учител  прави писмено предложение за санкция на ученика / Приложение 1 за налагане /.
· Директорът изслушва ученика.
· Директорът издава заповед за санкцията на основание писменото предложение. 
· Класният ръководител уведомява писмено с подпис и печат родителя за извършеното нарушение и за стартиране на процедура по налагане на санкцията. 
· Срокът на санкцията е до края на учебната година. 
· Отказът на родителя да подпише заповедта и или да се яви в училище се удостоверява с подписите на двама учители.




2.2. Преместване в друга паралелка в училището, при наличието на такава

· Когато ученикът продължи да отсъства без уважителна причина след полученото наказание „ЗАБЕЛЕЖКА“ или за лоша дисциплина в учебните часове и постоянни конфликти със съучениците от класа, както и за други нарушения, описани в ПДУ, при наличие на свободно място в другите паралелки от същия клас, по писмено мотивирано предложение на класния ръководител се премества в друга паралелка.
· Директорът изслушва ученика, издава заповед за санкцията на основание писменото предложение. 
· Директорът уведомява писмено родителя за извършеното нарушение и за стартиране на процедура по налагане на санкцията. 
· Срокът на санкцията е до края на учебната година. 
· Отказът на родителя да подпише заповедта и или да се яви в училище се удостоверява с подписите на двама учители.

2.3. Предупреждение за преместване в друго училище
· При продължаващи нарушения на наказани ученици със ЗАБЕЛЕЖКА И ПРЕМЕСТВАНЕ В ДРУГА ПАРАЛЕЛКА, в рамките на една и съща учебна година, класният ръководител /учител/ прави писмено предложение  до ПС. 
· Директорът уведомява срещу подпис ученика и родителите за откритата процедура за налагане на санкцията и за правата на ученика, уведомява а дирекция „Социално подпомагане” по настоящ адрес на ученика съгласно чл.204,ал.1 от ЗПУО . Директорът изслушва ученика. 
· Родителят има право да присъства на изслушването и да изрази мнение. 
· На основание решение на ПС директорът издава заповед за налагане на санкцията. Отказът на родителя да подпише заповедта и или да се яви в училище се удостоверява с подписите на двама учители. 
· Срокът на санкцията се определя в заповедта на директора.







2.4. Преместване в друго училище до края на учебната година 
· При нарушения на ученика, описани в ЗПУО и ПДУ, класният ръководител, учител подготвят писмено предложение до ПС.
· Директорът уведомява срещу подпис ученика и родителите за откритата
· процедура за налагане на санкцията и за правата на ученика, уведомява дирекция „Социално подпомагане” по настоящ адрес на ученика съгласно чл.204,ал.1 от ЗПУО.
· Директорът изслушва ученика. 
· Родителят има право да присъства на изслушването и да изрази мнение.
· На основание решение на ПС директорът издава заповед за налагане на санкцията, в която се посочват дейностите, които ще бъдат извършени, и определеното за това време. 
· Отказът на родителя да подпише заповедта и или да се яви в училище се удостоверява с подписите на двама учители. 
· Срокът на санкцията е до края на учебната година, а когато то е наложено до 30 учебни дни преди края на втория учебен срок, влиза в сила от началото на следващата учебна година. 

3. НАЛАГАНЕ НА МЕРКИ 

3.1. Отстраняване до края на учебния час. 
· Мярката се налага на основания, описани в ПДУ. Учителят има право да отстрани ученик от учебен час , когато ученикът пречи на нормалното протичане на учебния час, за което е бил предупреден три пъти устно . 
· Учителят не внася в дневника неуважително отсъствие на отстранения от часа ученик. Отстраненият ученик е длъжен: 
-  Да не оспорва решенията на налагащите мярката преподаватели;
 - Да се яви пред директора или заместник-директора и да следва неговите указания; 
-  Да даде писмени обяснения за причините за отстраняването му от часа;
 - Да не напуска сградата на училището до края на учебните занятия;
 - Да се яви в класната стая за следващия учебен час; 



-  Да се уведоми за пропуснатия учебен материал и да се подготви за него.
· Директорът взима писмените обяснения от ученика, посочва мястото и вида дейност, която той трябва да извърши до края на съответния учебен час и предава писмените обяснения на класния ръководител. 
· Класният ръководител уведомява родителя за извършеното нарушение. 

3.2. Насочване към консултации и обща подкрепа от педагогически съветник, допълнително обучение в извън учебно време, участие в извънкласни и извънучилищни дейности. 
Мярката се определя съгласно чл.78, ал.4 от ЗПУО, като се отчитат възможностите на училището и семейството.
· Класният ръководител /или друг учител/ прави писмено предложение и го предава на педагогическия съветник. 
· Директорът уведомява срещу подпис ученика и родителите за откритата процедура за налагане на санкцията и за правата на ученика, уведомява дирекция „Социално подпомагане” по настоящ адрес на ученика съгласно чл.204, ал.1 от ЗПУО.
·  Директорът изслушва ученика и взема решение за насочване на ученика към специалист за консултация и подкрепа, към педагогически консултации с преподаватели от ОУ „Христо Смирненски” или конкретна форма на извън класна работа в училище.
· Родителят има право да присъства на изслушването и да изрази мнение.
· На основание решение на ПС директорът издава заповед за налагане на санкцията. 
· Отказът на родителя да подпише заповедта и или да се яви в училище се удостоверява с подписите на двама учители. 
· Срокът на санкцията се определя в заповедта на директора. 








4. ПРОЦЕДУРА ЗА ДЕЙСТВИЯ В СЛУЧАЙ НА УЧЕНИЦИ, ДОПУСНАЛИ  ОТСЪСТВИЯ ПО НЕУВАЖИТЕЛНИ ПРИЧИНИ ОТ 5 УЧЕБНИ ДНИ.
4.1. Класният ръководител лично търси  информация за причините за отсъствия и местонахождение на ученика от родителите, настойниците или други лица, имащи роля в  отглеждането на детето:
- по телефона;
- посещение на дома;
- информиране чрез близки, съседи и др., имащи информация за детето.
- действия с педагогическия съветник и образователния медиатор.
4.2. В случай на съмнение за съществуваща непосредствена заплаха за детето
или информация от други лица, класният ръководител /съвместно с екип
учители/ лично да се увери, че не съществува заплаха за здравето и живота на
детето; че не е претърпяло насилие; че не е ограничавано да посещава училище
без здравословни или други обективни причини за това:
- като поиска да се срещне с детето и да разговаря с него;
4.3. Непосредствена заплаха могат да бъдат ситуации като:
обитаване на детето на неподходящи помещения - подземни помещения, тавани,
бараки/нежилищни/ и др. 
- с неподходящи температура, осветление, влага, въздух;
- липса на храна или напитки за детето;
- недопускане на детето в жилището , което обитава;
- отнемане на дрехите на детето;
- възрастен който се опитва да достигне до детето с цел нежелано въздействие
върху него;
· нараняване на детето от възрастен, който в помещенията или има достъп до
помещенията, в които е детето;
· ограничаване на свободата на дете от възрастен/ заключване на врата или
завързване на детето по какъвто и да е начин/;
· принуждаване на детето да извършва дейности, при които има вероятност да бъде наранимо или да бъде застрашен животът му.
4.5. При потвърдено съмнение за непосредствена заплаха за детето:
- В рамките на 15 минути да се съобщи на телефон 112;



- РУП Карнобат;
4.6. Писмен доклад по случая в Отдел „Закрила на детето“ при дирекция „Социално
подпомагане“ гр. Карнобат.
4.7. В случай, че не може да се осъществи връзка със семейството и не може да се
получи информация за детето:
- доклад до директора.
5. НАЛОЖЕНИТЕ САНКЦИИ И МЕРКИ СЕ ОТРАЗЯВАТ В  ЕЛЕКТРОННИЯ ДНЕВНИК ОТ КЛАСНИЯ РЪКОВОДИТЕЛ.
6.  ИЗДАВАНЕ НА ЗАПОВЕД ОТ ДИРЕКТОРА ЗА НАЛАГАНЕ НА САНКЦИЯ В СРОК ДО 14 ДНИ ОТ ПРЕДЛОЖЕНИЕТО.
7. ЗА НАЛАГАНЕ НА САНКЦИЯТА „ПРЕМЕСТВАНЕ В ДРУГО УЧИЛИЩЕ“ ДИРЕКТОРЪТ ЗАДЪЛЖИТЕЛНО УВЕДОМЯВА И НАЧАЛНИКА НА РУО – БУРГАС.


Процедурата за налагане на санкции и мерки на учениците са приети на ПС с
                       протокол № ………………………………………………………….


	


















ОБРАЗЦИ

ЗА НАЛАГАНЕ НА САНКЦИИ НА УЧЕНИЦИ

